טקס סיום מלט''ק 2020

מסיימי מחזור כ' – משפחות, מפקדים, קהל נכבד

כבוד וזכות נפלו בחלקה של אוניברסיטת חיפה להוות בית אקדמי למלט''ק, ולהוסיף לידע הצבאי אותו רכשתם בעמל רב גם ידע אקדמי במלוא מובן המילה: דיסצפילינה אקדמית ובעיקר, מהו לימוד אקדמי?

לכאורה-דבר והיפוכו – אקדמיה וצבא

למעשה- סדנא דלימוד אהדדי חד הוא: אין הבדל בין לימוד אקדמי החותר לאמת ככל שניתן להגיע עדיה, היודע לחשוב באופן עצמאי, החותר ליושרה מקצועית, שאינו חושש מביקורת בונה, והמבין שככל שתלמד ותחקור כן תדע פחות ופחות ותצטרך לחקור וללמוד עוד ועוד;

והרי אלה ערכים בסיסיים הנכונים הן למפקד הצבאי, הן לחוקר האקדמי

קינת דוד לשאול ויהונתן מגלמת את השילוב בין ספרא לסיפא בדיוק נמרץ ובארבע מילים: **ללמד בני יהודה קשת**.

עליו נכתבו כבר תילין של פרשנויות, אבל משמעותו פשוטה: להילחם צריך ללמוד! מה ללמוד? רק אחיזה בקשת או הרבה מעבר לכך? לא, למידה היא אין סופית, גם לצרכי לחימה –

לכו בדרככם, עלו והצליחו בה, וזיכרו: רק התחלתם ללמוד, רק טעמתם, ותנאי להצלחתכם כמפקדים הוא למידה, למידה ולמידה של המקצוע בו בחרתם ושל כל הנלווה אליו –

ואנחנו בחיפה – מחכים לכם להמשך הלמידה